Azərbaycanda maska və spirt monopoliyasını kim yaradır? » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı
Sosial şəbəkələrdə vaxtaşırı bu poblem barədə yazırlar. Əməkdaşımızın apardığı araşdırmalar zamanı bəlli olub ki, həqiqətən də apteklərdə maska və spirt qıtlığı yaşanır. İstər Bakıda, istərsə də Azərbaycanın böyük şəhərlərindən olan Sumqayıtda fəaliyyət göstərən 10 aptekin 9-da maska və spirt yoxdur. Aptek işçiləri bildirir ki, onlara maska və spirt məhdudiyyətlə verilir, qıtlığın səbəbi də budur.
Prezident İlham Əliyev hələ ayın əvvəlində bu məsələyə toxunaraq möhtəkirlərə xəbərdarlıq etmişdi. "Mənə verilən məlumata görə, son vaxtlar apteklərdə maskaların çatışmazlığı müşayiət olunur. Buna heç cür izahat tapmaq mümkün deyil. Çünki bizim kifayət qədər maska ehtiyatlarımız var. Görünür ki, hansısa möhtəkirlər bu vəziyyətdən istifadə edərək öz qanunsuz gəlirlərini artırmaq istəyirlər”, - deyə ölkə başçısı bəyan etmişdi.
Prezident həmçinin əlavə etmişdi ki, bütün hüquq-mühafizə orqanlarına bununla bağlı tapşırıq verilib: "Bütün hüquq mühafizə orqanlarına tapşırıq verilib ki, əgər belə hallar aşkar olunarsa, bu hallara yol verən vətəndaşlara qarşı ən ciddi cəza tədbirləri tətbiq ediləcəkdir. Çünki indiki şəraitdən istifadə edərək, öz tamahını təmin etmək üçün bəd əməllərə üz tutan ünsürlərə qarşı ancaq çox ciddi cəza tədbirləri tətbiq edilməlidir.